APSTIPRINĀTS

Garkalnes novada Domes

Iepirkumu komisijas

2018.gada 20.aprīļa sēdē

**Iepirkuma**

(Publisko iepirkumu likuma 9.panta kārtībā)

**„Ceļu posmu pārbūve Garkalnes novadā”**

Iepirkuma identifikācijas Nr.GND 2018/7)

**NOLIKUMS**

Garkalnes novadā

2018

1. **Vispārējā informācija**
	1. **Iepirkuma identifikācijas numurs:** GND 2018/7
	2. **Pasūtītājs:** Garkalnes novada Dome
	3. **Pasūtītāja rekvizīti**:

|  |  |
| --- | --- |
| Adrese: | Brīvības gatve 455, Rīga, LV-1024 |
| Reģistrācijas Nr. | 90000024313 |
| Tālrunis: | 67800918 |
| Fakss: | 67994414 |

* 1. **Kontaktpersona**: izpilddirektore Jeļena Toca, tālr.: 67800920, mob.:29233894, e-pasts: jelena.toca@garkalne.lv.
1. **Informācija par iepirkumu**
	1. Iepirkums tiek veikts atbilstoši Publisko iepirkumu likuma 9.panta nosacījumiem.
	2. Iepirkuma Nolikums un visa ar iepirkumu saistītā publiskojamā informācija ir brīvi pieejami Pasūtītāja mājas lapā internetā [www.garkalne.lv](http://www.garkalne.lv).
2. **Piedāvājuma iesniegšanas un atvēršanas vieta, datums, laiks un kārtība**
	1. Piedāvājums jāiesniedz līdz **2018.gada 02.maija plkst.10:00**, iesniedzot personīgi Garkalnes novada Domē, Rīgā, Brīvības gatvē 455, 3.stāvā sekretārei, vai atsūtot pa pastu. Pasta sūtījumam jābūt nogādātam norādītajā adresē līdz augstāk minētajam termiņam.
	2. Piedāvājumi, kas iesniegti pēc šajā Nolikumā noteiktā piedāvājumu iesniegšanas termiņa, netiks izskatīti un neatvērtā veidā tiks atdoti atpakaļ Pretendentam.
	3. Iepirkuma piedāvājumu vērtēšana notiek slēgtās komisijas sēdēs.
3. **Piedāvājuma noformēšana**
	1. Piedāvājums iesniedzams aizlīmētā, aizzīmogotā iepakojumā – 2 (divos) eksemplāros (viens oriģināls un viena kopija). Uz piedāvājuma iepakojuma jābūt šādām norādēm:
* pasūtītāja nosaukums un adrese;
* Iepirkuma nosaukums un identifikācijas numurs;
* Atzīme „Neatvērt līdz 2018.gada 02.maija plkst.10:00”;
* Pretendenta nosaukums, adrese, reģistrācijas Nr., tālr. un faksa Nr., e-pasta adrese.
	1. Katrs piedāvājuma eksemplāra sējums sastāv no divām daļām:
* pretendenta atlases dokumenti, ieskaitot pieteikumu dalībai iepirkumā;
* tehniskais un finanšu piedāvājums.
	1. Visas piedāvājuma daļas iesniedzamas vienā sējumā. Dokumentiem jābūt cauršūtiem vai caurauklotiem. Auklu gali jāpārlīmē un jābūt norādei par kopējo lappušu skaitu piedāvājumā. Lapas jānumurē un tām jāatbilst satura rādītājam. Visi piedāvājumi jāievieto 4.1.punktā minētajā iepakojumā.
	2. Piedāvājumā iekļautajiem dokumentiem jābūt skaidri salasāmiem, bez labojumiem.
	3. Piedāvājums jāsagatavo latviešu valodā.
	4. Pretendents drīkst iesniegt tikai vienu piedāvājumu par visu darba apjomu.
	5. Ja Pretendents iesniedz dokumentu kopijas, tās jāapliecina normatīvajos aktos noteiktajā kārtībā.
	6. Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilps personu grupā.
	7. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas konkursā pārstāv attiecīgo personu grupu vai personālsabiedrību, kā arī katras personas atbildības sadalījumu.
	8. Komisija pieņem izskatīšanai tikai tos Pretendentu iesniegtos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim.
	9. Iesniegtie piedāvājumi ir Pasūtītāja īpašums un netiks atdoti atpakaļ Pretendentiem.
1. **Informācija par iepirkuma priekšmetu**
	1. Iepirkuma priekšmets ir ceļu posmu pārbūve. Skatīt Tehniskās specifikācijas.
	2. Būvdarbu veikšanas termiņš – līdz 31.10.2018. (pēc Pasūtītāja pasūtījuma un budžeta iespējām).
	3. Iepirkums nav sadalīts daļās.
	4. Nav atļauta piedāvājumu variantu iesniegšana.
2. **Pretendentu kvalifikācijas prasības**
	1. Pretendents (un tā norādītie apakšuzņēmēji) ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. Ja piedāvājumu iesniedz piegādātāju apvienība, tad šī prasība attiecināma atsevišķi uz katru piegādātāju apvienības dalībnieku; ja piedāvājumu iesniedz personālsabiedrība, tad šī prasība attiecināma uz personālsabiedrību, kā arī atsevišķi uz katru personālsabiedrības biedru.
	2. Pretendents (un tā norādītie apakšuzņēmēji, kuri veiks būvdarbus) ir reģistrēts Latvijas Republikas Būvkomersantu reģistrā vai attiecīgā reģistrā ārvalstīs, vai pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu, kas dod tiesības veikt nolikumā norādītos darbus. Ja piedāvājumu iesniedz piegādātāju apvienība, tad šī prasība attiecināma atsevišķi uz katru piegādātāju apvienības dalībnieku; ja piedāvājumu iesniedz personālsabiedrība, tad šī prasība attiecināma uz personālsabiedrību, kā arī atsevišķi uz katru personālsabiedrības biedru.
	3. Pretendentam ir jānodrošina, ka Līguma izpildē kā atbildīgais būvdarbu vadītājs piedalās persona, kurai ir spēkā esošs būvprakses sertifikāts ceļu būvdarbu vadīšanā.
	4. Pretendents var balstīties uz citu personu iespējām, lai apliecinātu, ka pretendenta kvalifikācija, tehniskās un profesionālās spējas atbilst Pretendenta kvalifikācijas prasībām tikai gadījumā, ja šīs personas tiek piesaistītas arī iepirkuma līguma izpildei un pretendents pierāda, ka viņa rīcībā, izpildot iepirkuma līgumu, būs nepieciešamie resursi.
	5. Pretendentam ir jāiesniedz kvalitātes vadības sistēmas apraksts, kas apliecina, ka pretendents ir ieviesis kvalitātes nodrošināšanas pasākumus, vai ISO 9001 vai ekvivalenta standarta sertifikāta kopiju, ja kvalitātes vadības sistēma ir sertificēta.
	6. Pretendents ir ieviesis un darbojas vides pārvaldības kvalitātes sistēma, kas atbilst standartam ISO 14001:2015 vai līdzvērtīgam.
3. **Iesniedzamie kvalifikācijas dokumenti**
	1. Pretendenta pieteikums dalībai iepirkumā atbilstoši Nolikumam pievienotajai formai (skatīt 2.pielikumu).
	2. Pieteikumu paraksta arī visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī Personas, uz kuru iespējām pretendents balstās, tad pieteikumu paraksta visas personas, kas iekļautas grupā un pieteikumā norāda personu, kura pārstāv personu grupu iepirkumā.
	3. Informācija par Pretendenta piedāvātajiem speciālistiem (skatīt 3.pielikumu), piedāvāto speciālistu CV (skatīt 4.pielikumu) un spēkā esošu būvprakses sertifikātu kopijas.
	4. Ja pretendents balstās uz citu personu iespējām, lai apliecinātu, ka pretendenta kvalifikācija atbilst Pretendenta kvalifikācijas prasībām, un/vai Būvniecībai plāno piesaistīt apakšuzņēmējus:
* visu apakšuzņēmējiem nododamo būvniecības darbu saraksts atbilstoši Apakšuzņēmējiem nododamo būvniecības darbu saraksta veidnei (skatīt 5.pielikumu),
* Personas, uz kuras iespējām pretendents balstās, un apakšuzņēmēju, kura veicamo darbu vērtība ir vismaz 20 procenti no iepirkuma līguma summas, apliecinājums atbilstoši Personas, uz kuras iespējām pretendents balstās, apliecinājuma veidnei (skatīt pielikumu) par gatavību veikt Apakšuzņēmējiem nododamo būvdarbu sarakstā norādītos būvdarbus un/vai nodot pretendenta rīcībā Iepirkuma līguma izpildei nepieciešamos resursus,
* Personas, uz kuras iespējām pretendents balstās, komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija, kā arī
* dokumentu vai dokumentus, kas apliecina Personas, uz kuras iespējām pretendents balstās, piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt Personu, uz kuras iespējām pretendents balstās, iepirkuma ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
	1. Kvalitātes vadības sistēmas sertifikāta ISO 9001:2015 vai ekvivalenta dokumenta apliecināta kopija.
	2. Vides pārvaldības kvalitātes sistēmas sertifikāta ISO 14001:2015 vai ekvivalenta dokumenta apliecināta kopija.
1. **Tehniskais un finanšu piedāvājums**
	1. Tehniskais un finanšu piedāvājums sagatavojams būvniecības tāmju (atbilstoši Ministru kabineta noteikumiem Nr.1014 „Noteikumi par Latvijas būvnormatīvu LBN 501-17 „Būvizmaksu noteikšanas kārtība””) veidā, pamatojoties uz 1.pielikumā esošajiem darbu daudzumiem.
	2. Tehniskajam un finanšu piedāvājumam pievienojami visi 7.pielikumā pieprasītie dokumenti.
2. **Piedāvājumu izvēles kritēriji**
	1. Komisija slēgtā sēdē atver iesniegtos Piedāvājumus piedāvājumu iesniegšanas secībā.
	2. Piedāvājumu izvēles kritērijs – atbilstošs piedāvājums ar viszemāko cenu.
3. **Iepirkuma līgums**
	1. Pasūtītājs slēgs ar izraudzīto Pretendentu iepirkuma līgumu, pamatojoties uz Pasūtītāja sagatavotu un ar Pretendentu saskaņotu līgumprojektu.
	2. Līgumprojekta noteikumi tiks sagatavoti saskaņā ar šī Iepirkuma noteikumiem.
	3. Līgumcenas samaksas nosacījumi – iespējams avanss 30% apjomā no kopējās līgumcenas.
4. **Nolikuma pielikumu saraksts**

1.pielikums – Tehniskā specifikācija;

2.pielikums – Pieteikums (veidlapa);

3.pielikums – Galveno speciālistu saraksts;

4.pielikums – CV Veidne;

5.pielikums – Apakšuzņēmējiem nododamo būvniecības darbu saraksts;

6.pielikums – Personas, uz kuras iespējām pretendents balstās, un apakšuzņēmēja, kura veicamo darbu vērtība ir vismaz 20 procenti no iepirkuma līguma summas,

apliecinājuma veidne;

7.pielikums – Tehniskā piedāvājuma sagatavošanas vadlīnijas;

Identifikācijas Nr. GND 2018/7

1.pielikums

**TEHNISKĀS SPECIFIKĀCIJAS**

1. **Būvniecības objekts**
	1. jāizstrādā un jāiesniedz satiksmes organizācijas shēma atbilstoši „Ceļu specifikācijas 2017” un Ministru kabineta noteikumi Nr.421 prasībām.
	2. visā būvniecības darbu veikšanas laikā jānodrošina autotransporta, operatīvā transporta un gājēju satiksme. Nedrīkst tikt traucēta iedzīvotāju, kā arī specdienestu (VUGD, neatliekamā medicīniskā palīdzība, komunālais dienests, u.c.) piekļūšana īpašumiem, kuri robežojas ar būvlaukumu;
	3. ja Pasūtītājs ir sastādījis defekta aktu, triju darba dienu laikā no defekta akta sastādīšanas datuma ir jāsaved kārtībā teritorijas, kas tikušas jebkurā veidā izmantotas vai skartas. Būvuzņēmēja pienākums ir uzturēt teritoriju kārtībā visu būvdarbu izpildes laiku.
2. **Inženiertīkli**
	1. Pirms būvdarbu uzsākšanas Būvuzņēmējam jāsaņem visas atļaujas darbu veikšanai un jāinformē esošo komunikāciju apkalpojošas organizācijas par darbu uzsākšanu vai jāizsauc to pārstāvis uz vietas objektā;
	2. Būvuzņēmējam būvdarbu gaitā jāveic esošo inženiertīklu fotofiksācija, nekavējoties mutiski, un ne vēlāk kā vienas darba dienas laikā pēc neatbilstības konstatēšanas rakstiski jāziņo Pasūtītājam, ja ir konstatētas neatbilstības;
	3. Būvuzņēmējam būvdarbu izpildes laikā stingri jāievēro inženiertīklu aizsardzības noteikumi;
	4. būvdarbu veikšana inženiertīklu tuvumā (aizsardzības zonā) Būvuzņēmējam jāsaskaņo ar to attiecīgajām apkalpojošajām organizācijām un jāsaņem attiecīga darbu veikšanas atļauja. Līdz 2 (divu) metru attālumā no inženiertīkliem rakšanas darbus jāveic bez mehānismiem.
3. **Atgūtie materiāli**
	1. demontējamās metāla konstrukcijas (aku vāki, gūliju restes) saudzīgi jānojauc un jānogādā Pasūtītāja norādītajā vietā. Transportēšanas attālums līdz 15 km;
	2. nofrēzētais asfaltbetons jānogādā (neiestrādātais, pāri palikušais) uz Pasūtītāja norādīto vietu. Transportēšanas attālums līdz 15 km;
4. **Izmantojamie materiāli (būvmateriāli)**
	1. Atjaunošanā pielietotajiem materiāliem jāatbilst „Ceļu specifikācijas 2017” un tehniskajā specifikācijā noteiktajām prasībām.
	2. Ceļa nomales virskārta izbūvējamas no grants - šķembu maisījuma 0/32s N-III klase, atbilstoši “Ceļu specifikācijas 2017” 5.2.4.4.7 punktā norādītajām prasībām.
	3. Virskārtas atjaunošanu izbūvēt no ACsurf11 (S-I), kas atbilst “Ceļa specifikācijas 2017” 6.2.punktā izvirzītajām prasībām.
	4. Visos gadījumos, atbilstošos būvnormatīvos un standartos ir paredzētas speciālās būvmateriālu pārbaudes, Būvuzņēmējam uz sava rēķina tās jāveic neatkarīgās ar Pasūtītāju rakstiski saskaņotās būvmateriālu laboratorijās.
5. **Darbu izpildes termiņi**

Būvdarbu veikšanas termiņš – līdz 31.10.2018. (pēc Pasūtītāja pasūtījuma un budžeta iespējām).

1. **Ar būvobjekta būvniecību saistītie darbi**
	1. ***Frēzēšana***

Uzdevums:

* Asfalta segumu paredzēts frēzēt, lai izveidotu esošā asfalta segumam nepieciešamo augstumu, līdzenumu un šķērskritumu, novāktu vecās asfalta kārtas vai sagatavotu esošās un no jauna ieklājamās asfalta kārtas salaidumu vietas.

Mērvienība:

* Jāuzmēra nofrēzētais laukums (m2).

Darba apraksts:

* + - Darba veikšanai nepieciešamo satiksmes organizācijas līdzekļu uzstādīšana;
		- Remontējamās vietas robežu apzīmēšana;
		- Seguma frēzēšana;
		- Izfrēzētā materiāla izlīdzināšana, planēšana, blīvēšana un liekā savākšana un transportēšana uz Pasūtītāja atbērtni;
		- Darba vietas sakopšana;
		- Darba veikšanai nepieciešamo satiksmes organizācijas līdzekļu noņemšana;

Iekārtas:

* + - Asfaltbetona frēze – frēzēšanai, ar darba platumu vismaz 1,0-2,0 m un aprīkota ar automātisku šķērsslīpuma vadību. Prasība ir spēkā arī gadījumā, ja daļēji jānofrēzē esošais asfalta segums, izveidojot noteiktu šķērskritumu.
		- Traktorbirste seguma attīrīšanai.

Darba izpilde

* + - Pirms darbu uzsākšanas Izpildītājam ar Pasūtītāju jāsaskaņo frēzēšanas karte ar uzmērījumu protokolu*.*
		- Darbus veic pēc Pasūtītāja norīkojuma. Izlīdzinošā frēzēšana izpildāma tādā apjomā, kas nepieciešams prasītā seguma šķērskrituma vai garenkrituma uzlabošanai. Ja nav paredzēts frēzējumā iestrādāt asfalta materiālu, tad jānodrošina frēzējuma un apkārtējā seguma līdzena salaiduma vieta.
		- Uzņēmējam veicot darbus jāievēro Latvijas Republikas spēkā esošie normatīvie akti par darba aizsardzību, darba drošību, vides aizsardzību un darba vietu aprīkošanu uz ceļiem.
		- Nav pieļaujama apkārtējās vides piesārņošana.

Prasības izpildītam darbam:

* + - Šķērsprofilam jābūt pareizi vērstam un tas nedrīkst būt sliktāks par profilu pirms frēzēšanas. Ja nav paredzēta asfalta iestrāde, jābūt pilnībā nodrošinātai ūdens atvadei no seguma virsmas. Vietās, kur veikta izlīdzinošā frēzēšana, spraugas zem 3m latas nedrīkst pārsniegt 10mm. Savienojuma frēzējumam joslas šķērsvirzienā jābūt izpildītam vismaz 3m platumā. Savienojuma frēzējuma dziļumam sajūgumā ar esošo segumu jāatbilst izbūvētā paredzētās asfalta kārtas biezumam. Darba dienas beigās nedrīkst palikt ceļa asij perpendikulāri izfrēzētas atklātas savienojuma vietas. Ja šādu perpendikulāri izfrēzētu savienojumu vietās, darba sienai beidzoties, tomēr nav izbūvēta asfalta kārta, tad savienojuma vietā jāaizpilda ar asfalta maisījumu, nodrošinot pakāpenisku pāreju, vismaz 3m garā posmā. Darbu beidzot, remontējamam posmam un nomalēm jābūt tīrām.

Uzmērījumi un kvalitātes novērtējums:

* + - Jāuzmēra nofrēzētais laukums visā ielas posmā.
		- Izpildītais darbs kontrolējams pēc darba pabeigšanas.
		- Asfalta seguma izlīdzinošās vai savienojumu frēzēšanas kvalitātei jāatbilst „Ceļu specifikācijas 2017” 3.3-1 tabulā izvirzītajām prasībām.
	1. ***Stacionāro un peldošo inženierkomunikāciju aku lūku augstuma regulēšana***

Uzdevums:

* Nodrošināt ceļa seguma līdzenumu

Mērvienība:

* Vienību skaits (gab.)

Darba apraksts:

* Asfalta seguma atzāģēšana vai bruģakmens seguma demontāža;
* Stacionāro inženierkomunikāciju aku lūku augstuma regulēšana;
* Ceļa seguma atjaunošana;
* Darba vietas sakopšana;

Materiāli:

* Betona java C30/37;
* Regulēšanas gredzeni;

Iekārtas:

* Asfalta zāģis;
* Betona spēka zāģis;

Darba izpilde:

* Ap vecajām stacionārajām inženierkomunikāciju aku lūkām, ja nepieciešams, atskalda asfaltbetonu līdz akas elementam, novāc sadrupināto asfaltbetonu un citus atkritumus, noceļ veco lūku. Jāpārbauda akas elementi, bojājumu gadījumā tos jāatjauno. Uzstāda stacionāro inženierkomunikāciju aku lūku, kuru, pēc vajadzības nolīmeņo ar attiecīga izmēra betona gredzeniem. Uzstādīto lūku nostiprina ar betonu C30/37.
* Būvuzņēmējam veicot darbus jāievēro Latvijas Republikas spēkā esošie normatīvie akti par darba aizsardzību, darba drošību, vides aizsardzību un darba vietu aprīkošanu uz ceļiem. Nav pieļaujama apkārtējās vides piemēslošana.
* Inženierkomunikāciju aku lūkas, kas atrodas klātnē, nedrīkst būt izkustinātas, salauztas vai citādi neatgriezeniski bojātas, ja būvniecības laikā tās tiek sabojātas, tad uzņēmējs par saviem līdzekļiem inženierkomunikāciju aku lūku nomaina pret jaunu.

Prasības izpildītam darbam:

* Pēc darba pabeigšanas lietus kanalizācija uztvērējlūkas (gūlija) līmenim jābūt 0mm līdz -8mm, savukārt,stacionāro inženierkomunikāciju aku lūkai līmenim jābūt 0mm līdz +8mm attiecībā pret brauktuves virskārtu. Uzstādītā inženierkomunikāciju aku lūkas pie mehāniskas slodzes nedrīkst iegrimt. Ja minētās prasības netiek nodrošinātas jāveic stacionāro inženierkomunikāciju aku lūkai līmenim atkārtota regulēšana.

Uzmērījumi un kvalitātes novērtējums:

* Stacionāro inženierkomunikāciju aku lūku līmeni pārbaudi veic ar 3 m latu uzliekot to uz brauktuves šķērsām pāri elementam.
* Izpildītais darbs kontrolējams pēc darba pabeigšanas. Neatbilstību gadījumā sastāda defektu aktu un Izpildītājs veic defektu labošanu.
* Visus nepieciešamos mērījumus un testēšanu veic būvuzņēmējs uz sava rēķina. Pasūtītāja mērījumus un testēšanu izpilda un apmaksā Pasūtītājs. Testēšanai un mērījumiem būvuzņēmējam jāizmanto kompetenta kvalitātes uzraudzības institūcija (laboratorija, struktūrvienība, personāls, kas rakstiski saskaņota ar Pasūtītāju).
* Pasūtītājs ir tiesīgs veikt kontroles un papildus pārbaudes. Pasūtītājs veic pārbaudes ar šajās specifikācijās norādītām metodēm, novērtē, vai izpildīto darbu kvalitāte atbilst specifikāciju, standartu un tehnisko noteikumu prasībām. Paraugu ņemšanā un mērījumos obligāta pasūtītāja (būvuzrauga) un būvuzņēmēja klātbūtne.
* Pabeigtos konstruktīvos elementus- segtos darbus jānodod pasūtītājam, noformējot segto darbu pieņemšanas aktu saskaņā ar Latvijas Republikas Ministru kabineta 19.08.2014. noteikumiem Nr.500 „Vispārīgie būvnoteikumi”. Nākošās konstruktīvās elementa kārtas izbūvi drīkst uzsākt tikai pēc segto darbu nodošanas.
	1. ***Atsevišķu vietu asfaltbetona izlīdzinošās kārtas izbūve ar ieklājēju***

Uzdevums:

* Izbūvētajam segumam jānodrošina ceļa līdzenumu un virsmas ūdens atvadi no ceļa seguma. Jānodrošina ceļa šķērsprofils 2,5% (±0,5%).

Mērvienība:

* Ieklātā asfaltbetona svars tonnās pārvērsts atbilstoši tilpummasai uz m2 6cm biezumā.

Darba apraksts:

* Darba veikšanai nepieciešamo satiksmes organizācijas līdzekļu uzstādīšana;
* Remontējamās vietas robežu apzīmēšana;
* Remontējamā posma gruntēšana;
* Asfaltbetona ieklāšana;
* Ieklātā asfaltbetona masas sablīvēšana;
* Darba vietas sakopšana;
* Darba veikšanai nepieciešamo satiksmes organizācijas līdzekļu novākšana;

Materiāli:

* AC 11 surf asfaltbetonam jāatbilst dokumenta „Ceļu specifikācijas 2017” nodaļai 6.2.4.5.1; „Asfaltbetons (AC)” noteiktajām prasībām;
* Seguma gruntēšanai izmanto ātri sadalīga katjona bitumena emulsiju C50B3 vai CB50B4;

Iekārtas:

* + - Asfaltbetona ieklājējs;
		- Asfaltbetona seguma veltņi, kas ir aprīkoti ar asfaltbetona piespiedēja disku;
		- Gudronators;
		- Auto pašizgāzēji;

Darba izpilde:

* Darbus veic pēc Pasūtītāja norīkojuma. Tehnoloģija pielietojama atsevišķu avārijas stāvoklī esošu seguma posmu remontam.
* Asfaltbetona masa jāiestrādā uz nesasaluša, izžāvēta, notīrīta un ar saistvielu (bitumena emulsiju) apstrādāta asfaltbetona seguma, kurā iepriekš salabotas bedrītes. Saistvielas izsmidzināšana jāveic tieši pirms asfaltbetona maisījuma ieklāšanas (tajā pašā dienā);
* Darbu izpildes laikā diennakts vidējā gaisa temperatūra nevar būt zemākas par +10OC;
* Visiem ikdienas uzturēšanas darbos izmantotajiem būvmateriāliem (emulsijām, bitumenam, asfaltam, u.c.) jābūt sertificētiem atbilstoši Latvijas Republikas spēkā esošiem normatīvajiem aktiem;
* Uzņēmējam veicot darbus jāievēro Latvijas Republikas spēkā esošie normatīvie akti par darba aizsardzību, darba drošību, vides aizsardzību un darba vietu aprīkošanu uz ceļiem.
* Nav pieļaujama apkārtējās vides piesārņošana.

Prasības izpildītam darbam:

* Gruntēšanai pielietojama standarta LVS EN 13808:2006 prasībām atbilstoša ātri sadalīga katjonu bitumena emulsija C50B3. Bitumena emulsijas patēriņš – 0,0006t/m2;
* Asfaltbetona ieklājējs atbilstošs ieklājamam joslas platumam;
* Pašgājēj veltņi - statiskie ar slodzi, kas nav mazāka par 27kg/cm2 un/vai pneimatiskie ar slodzi 1200kg uz riepu;
* Gudronators, kas aprīkots ar izsmidzināšanas siju, kuras sprauslu savstarpējais attālums nedrīkst pārsniegt 15cm un regulējamu saistvielas padevi, nodrošinot vienmērīgu izsmidzināšanu vajadzīgajā apjomā. Papildus jābūt pieejamai rokas izsmidzināšanas iekārtai.
* Darba šuve (šķērsšuve) jāsagatavo frēzējot, atcērtot vai nozāģējot kārtas malu vertikāli, tad gruntējot vai iestrādājot bitumena mastikas lentu, atbilstoši ražotāja specifikācijai, kas piemērota Latvijas klimatiskajiem apstākļiem;
* Garenšuve jāsagatavo, iepriekš ieklātās joslas malu vai nu uzkarsējot ar infrasarkano staru sildītāju 10-15 cm platumā līdz temperatūrai +110OC.
* Asfaltbetona temperatūra iestrādes brīdī nedrīkst būt zemāka par +120OC vai arī nedrīkst būt zemāka par asfaltbetona ražotāja norādīto iestrādes temperatūru. Objektā atvestā asfaltbetona masa jāiestrādā tai pašā darba maiņā. Darba bunkura un pašizgāzēju kravas kastu virsmas aizliegts ieziest ar eļļu vai dīzeļdegvielu;
* Veltņošana jāuzsāk, kad asfaltbetona masas temperatūra ir sasniegusi +120 - +130OC un jābūt pabeigtai līdz tā atdziest līdz +60OC vai arī atbilstoši asfaltbetona ražotāja norādītajai tehnoloģijai. Veltņošanas laikā valči ir viegli jāmitrina. Veltņiem jābūt aprīkotiem ar asfaltbetona diska piespiedēju.
* Asfaltbetona masas transportam jābūt auto pašizgāzējam ar pārsedzamu kravas kasti;
* Asfaltbetona patēriņš, atbilstoši asfaltbetona tilpummasai;
* Katrai iestrādātai asfaltbetona kravai jābūt pavaddokumentam, kurā norādīts izgatavotājs, iekraušanas laiks, maisījuma tips, kravas svars un temperatūra;
* Izbūvētajai asfaltbetona kārtai jābūt viendabīgai un ar vienmērīgu virsmas tekstūru, bez plaisām vai citiem vizuāli konstatējamiem defektiem. Šķērsprofilam jābūt pareizi vērstam un tas nedrīkst būt sliktāks par profilu pirms remonta un jābūt pilnībā nodrošinātai ūdens atvadei no seguma virsmas. Spraugas zem 3m latas (5 mērījumi ik pēc 0,5m no latas gala) nedrīkst pārsniegt 6mm garenlīdzenumam un 10mm šķērslīdzenumam;
* Izbūvētai asfaltbetona kārtai garantijas periods ir 3 gadi;
* Darbu beidzot, remontējamam posmam un nomalēm jābūt tīrām;

Uzmērījumi un kvalitātes novērtējums:

* Jākontrolē pievestās un iestrādātās masas daudzums visā apgabalā. Pēc iestrādātās masas daudzuma aprēķina aizpildīto laukumu m2. Spraugu zem latas uzmēra jebkurā vietā, ja vizuāli konstatēta neatbilstību iespējamība. Izpildītais darbs kontrolējams pēc darba pabeigšanas.
* Spraugu zem latas uzmēra jebkurā vietā, ja vizuāli konstatēta neatbilstības iespējamība, tad sastāda defektu aktu un izpildītājs veic defektu labošanu.
1. **Objekta digitālā uzmērīšana**
	1. Būvuzņēmējam uz sava rēķina jānodrošina visu paredzēto uzbūvēto inženierkomunikāciju novietojuma uzmērījumus digitālā veidā LKS 92 koordinātu sistēmā. Uzmērījumus jāveic komersantam, kuram ir Valsts zemes dienesta izsniegta licence ģeodēziskajiem darbiem.
	2. Uzmērījumi izpildāmi digitālā formā ar būves un tās elementu kopu topogrāfisko attēlojumu (sarkano līniju vai atsevišķos gadījumos ceļa vai ielas braucamās daļas robežās) MicroStation un AutoCad programmas vidē.
	3. Topogrāfiskam attēlojumam šūnu un līniju stilu bibliotēkas jāveido pēc ″topo 500.rsc″, kuru var saņemt Valsts zemes dienesta Lielrīgas reģionālās nodaļas Ģeodēzijas un kartogrāfijas daļā.
	4. Brauktuves, gājēju un velosipēdu celiņu, ietves un zaļās zonas laukumu attēlojumos jālieto pildījums (angļu val. ″fill″).
	5. Uzmērījumi jāizpilda mērogā M 1:500. Uzmērījuma kopijā (kompaktdiska formātā un elektroniskā formātā .dwg) grafiskā veidā ir jāparāda šādi lielumi:
		1. brauktuves pārbūvētā seguma robežas (neietverot apmaļu platību), platība, garums un platums brīvi izvēlētā vietā;
		2. nomales seguma robežas (neietverot apmaļu platību), platība, garums un platums brīvi izvēlētā vietā;
		3. iebrauktuves, nobrauktuves seguma robežas (neietverot apmaļu platību), platība, garums un platums;
		4. atjaunoto vai izbūvēto apakšzemes inženierkomunikāciju lūkas;
		5. citu būves elementu un inženierkomunikāciju izvietojums atjaunoto vai izbūvēto platību robežās;
		6. visu attēloto elementu augstuma atzīmes 10 m koordinātu tīklā.
	6. Uzmērītajiem datiem ir jābūt atbilstošiem faktiskajam stāvoklim dabā, kas ir jāapliecina parakstot uzmērījumu shēmas – Valsts zemes dienestā sertificētam mērniekam, kurš veicis uzmērīšanu, atbildīgajam būvdarbu vadītājam, kā arī Būvuzraugam, kuram ir jāveic iesniegto digitālo uzmērījumu izlases pārbaude. Uzmērījuma shēmās jānorāda arī būvdarbu līguma numurs.
	7. Pasūtītājs izlases veidā var veikt digitālo uzmērījumu atbilstības papildus pārbaudes.
2. **Papildus nosacījumi**
	1. Būvuzņēmējam:
		1. savā piedāvājumā jāievērtē visi nepieciešamie darbi, materiāli, būvmašīnas un transports, bez kā nebūs iespējama būvdarbu tehnoloģiski pareiza, Pasūtītāja prasībām un spēkā esošajiem normatīvajiem aktiem atbilstoša izpilde pilnā apjomā;
		2. jebkuras darbības ārpus būvlaukuma jāsaskaņo ar attiecīgo nekustamo īpašumu īpašniekiem vai to pilnvarotām personām;
		3. Visus nepieciešamos mērījumus un testēšanu veic būvuzņēmējs uz sava rēķina. Pasūtītāja mērījumus un testēšanu izpilda un apmaksā pasūtītājs. Testēšanai un mērījumiem būvuzņēmējam jāizmanto kompetenta kvalitātes uzraudzības institūcija (laboratorija, struktūrvienība, personāls vai cits).
		4. Visām automašīnām, kas pārvadā būvgružus jābūt aprīkotām ar aizsargpārklāju, kas jālieto pārvadājumu laikā.
		5. Ja Būvuzņēmēja darbības rezultātā tiek sabojāti: ceļu segumi, ēkas, inženierkomunikācijas, sētas utt. vai veikts cits kaitējums, tad to atjaunošanu veic Būvuzņēmējs par saviem līdzekļiem līdz būvobjekta nodošanai ekspluatācijā.
		6. Būvuzņēmējam rakstiski saskaņo ar Pasūtītāju Darba veikšanas laiku, ja Darbus plānots veikt pēc plkst. 22.00, brīvdienās vai svētku dienās.
		7. Objekta apsardze un materiāla uzglabāšana ir Būvuzņēmēja uzdevums, kas jāparedz izdevumos.
		8. Pasūtītājs ir tiesīgs aprēķināt Būvuzņēmējam līgumsodu EUR 500 apmērā par katru konstatēto gadījumu, ja:
			1. Būvuzņēmējs nav aprīkojis automašīnas, kas pārvadā būvgružus, ar aizsargpārklāju;
			2. Būvuzņēmējam būvniecības procesā ir radušies sarežģījumi, kā rezultātā ir radušās atkāpes no tehniskā specifikācijā uzstādītajiem noteikumiem par kuriem viņš nav informējis Pasūtītāju.
			3. Būvuzņēmējs veic darbus pēc plkst. 22.00, brīvdienās vai svētku dienās bez rakstiska saskaņojuma ar Pasūtītāju.
			4. Ceļa zīmes neatbilst saskaņotajai satiksmes organizācijas shēmai.
		9. Par kalendārā grafika neievērošanu Pasūtītājs ir tiesīgs aprēķināt Būvuzņēmējam līgumsodu 0,5% apmērā no līgumsummas:
			1. ja paredzētājā termiņā netiek uzsākti reāli būvdarbi (būvdarbu žurnāls);
			2. ja noteiktajā termiņā netiek izpildīti paredzētie darbi;

|  |  |  |  |
| --- | --- | --- | --- |
| N.p.k. | Darbu, izdevumu nosaukums | Mērvien. | Daudz. |
|
|
|
|   | **Ceļš** |   |   |
| 1 | Esošā asfalta seguma frēzēšana | m2 | 1 |
| 2 | Starpkārtu gruntēšana | m2 | 1 |
| 3 | Asfaltbetona izlīdzinošās kārtas izbūve | t | 1 |
| 4 | Starpkārtu gruntēšana | m2 | 1 |
| 5 | Asfaltbetona AC11 surf izbūve h=6cm | m2 | 1 |
| 6 | Nomaļu izbūve no šķembu grants maisījuma h=10cm | m2 | 1 |
| 7 | Zaļās zonas atjaunošana ar melnzemi h=15cm apsējot ar zālāja sēklām | m2 | 1 |
| 8 | Horizontālais marķējums | m² | 1 |
| 9 | Esošo aku lūku nomaiņa | Gab. | 1 |
| 10 | Esošo gāzes kapju nomaiņa  | Gab. | 1 |
| 11 | Objekta digitālā uzmērīšana | Kompl. | 1 |

Identifikācijas Nr. GND 2018/7

2.pielikums

**Pieteikums dalībai iepirkumā**

Iepirkuma Identifikācijas Nr. \_\_\_\_

Garkalnes novada Domes Iepirkumu komisijai

|  |  |  |
| --- | --- | --- |
|  |  |  |
| sastādīšanas vieta |  | datums |

Saskaņā ar Nolikumu es apakšā parakstījies apliecinu, ka:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pretendenta nosaukums) piekrīt Nolikuma noteikumiem un garantē Nolikuma un tā pielikumu prasību izpildi. Noteikumi ir skaidri un saprotami.
2. Pievienotie dokumenti veido šo piedāvājumu.

|  |
| --- |
| 1. **Informācija par pretendentu**
 |
| **Pretendenta nosaukums:** |  |
| **Reģistrācijas numurs:** | **LV-** |
| **Juridiskā adrese:** | **LV-** |
| **Pasta adrese:** |  |
| **Tālrunis:** |  | **Fakss:** |  |
| **E-pasta adrese:** |  |
|  |
| 1. **Finanšu rekvizīti**
 |
| **Bankas nosaukums:** |  |
| **Bankas kods:** |  |
| **Konta numurs:** |  |
|  |
| 1. **Informācija par pretendenta kontaktpersonu (atbildīgo personu)**
 |
| **Vārds, uzvārds:** |  |
| **Ieņemamais amats:** |  |
| **Tālrunis:** |  | **Fakss:** |  |
| **E-pasta adrese:** |  |

|  |  |
| --- | --- |
| **Pretendenta MVU statuss[[1]](#footnote-1):** |  |

**Ar šo apliecinām, ka visa piedāvājumā iesniegtā informācija ir patiesa.**

|  |  |
| --- | --- |
| **Pretendenta nosaukums:** |  |
| **Pilnvarotās personas vārds, uzvārds** |  |
| **Pilnvarotās personas amats:** |  |
| **Pilnvarotās personas paraksts:** |  |

Z.v.

Identifikācijas Nr. GND 2018/7

3.pielikums

**GALVENO SPECIĀLISTU SARAKSTS**

|  |  |  |  |  |
| --- | --- | --- | --- | --- |
| **Galvenais****speciālists** | **Vārds un uzvārds** | **Sertifikāta numurs (būvdarbu vadītājam)** | **Profesionālā pieredze atbilstoši Nolikumā noteiktajām prasībām** | **Statuss (pretendents, personāl-sabiedrības biedrs, personu apvienības dalībnieks vai apakšuzņēmējs (Norādīt statusu) vai šo personu darbinieks vai darba ņēmējs vai darba vai uzņēmuma līgums tiks noslēgts, ja pretendentam tiks piešķirtas tiesības slēgt iepirkuma līgumu (Norādīt personas statusu, nosaukumu un speciālista statusu)** |
| Atbildīgais būvdarbu vadītājs |  |  |  |  |
|  |  |  |  |  |
|  |  |  |  |  |
|  |  |  |  |  |

Identifikācijas Nr. GND 2018/7

4.pielikums

**CV Veidne**

1. **Uzvārds:**
2. **Vārds:**
3. **Izglītība:**

|  |  |  |
| --- | --- | --- |
| **Izglītības iestāde** | **Mācību laiks (no/līdz)** | **Iegūtais grāds vai kvalifikācija** |
| <…> | <…>/<…> | <…> |
| <…> | <…>/<…> | <…> |
| <…> | <…>/<…> | <…> |

1. **Valodu prasme:** Uzrādīt valodas prasmes līmeni (skaitliskais vērtējums no 1 – teicami, līdz 5 - pamatzināšanas)

|  |  |  |  |
| --- | --- | --- | --- |
| **Valoda** | **Lasot** | **Runājot** | **Rakstot** |
| <…> | <…> | <…> | <…> |
| <…> | <…> | <…> | <…> |
| <…> | <…> | <…> | <…> |

1. **Dalība profesionālās organizācijās:**
2. **Citas prasmes:**
3. **Pašreizējais amats un galveno darba pienākumu apraksts:**
4. **Profesionālā pieredze:**

|  |  |  |  |
| --- | --- | --- | --- |
| **Laiks (no/īdz)** | **Darba devējs vai Pasūtītājs (uzņēmuma līguma gadījumā)** | **Valsts** | **Amats un galveno darba pienākumu apraksts vai veicamā darba apraksts (uzņēmuma līguma gadījumā)** |
| <…>/<…> | <…> | <…> | <…> |
| <…>/<…> | <…> | <…> | <…> |
| <…>/<…> | <…> | <…> | <…> |

1. **Profesionālās darbības laikā veiktie nozīmīgākie projekti:**

|  |  |  |  |  |
| --- | --- | --- | --- | --- |
| **Projekta izpildes uzsākšanas un pabeigšanas gads un mēnesis** | **Projekta izpildes vieta (valsts)** | **Darba devējs vai Pasūtītājs (uzņēmuma līguma gadījumā)** | **Pasūtītāja (klienta) nosaukums, reģistrācijas numurs, adrese un kontaktpersona** | **Īss veikto darbu apraksts** |
| <…>/<…> | <…> | <…> | <…> | <…> |
| <…>/<…> | <…> | <…> | <…> | <…> |
| <…>/<…> | <…> | <…> | <…> | <…> |

Es apņemos

|  |  |
| --- | --- |
| **No** | **Līdz** |
| <1.perioda sākums> | <1.perioda beigas> |
| <2.perioda sākums> | <2.perioda beigas> |
| <…> | <…> |

saskaņā ar <Pretendenta nosaukums, reģistrācijas numurs un adrese> (turpmāk – Pretendents) piedāvājumu <Pasūtītāja nosaukums, reģistrācijas numurs un adrese> rīkotā iepirkuma „<Iepirkuma nosaukums>” (id.Nr.<iepirkuma numurs>) kā <Speciālista specialitāte vai darbības joma>veikt <Speciālista izpildāmo darbu vai veicamo pasākumu apraksts>, gadījumā, ja Pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

|  |
| --- |
| <Vārds, uzvārds> |
| <Paraksts> |
| <Datums> |

[Ar šo apliecinām, ka nepastāv šķēršļi, kādēļ <vārds un uzvārds> nevarētu piedalīties <iepirkuma priekšmeta raksturojums> iepriekš minētajos laika posmos, gadījumā, ja Pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

|  |
| --- |
| <Darba devēja nosaukums> |
| <Reģistrācijas numurs> |
| <Adrese> |
| <Paraksttiesīgās personas amata nosaukums, vārds un uzvārds> |
| <Parkasttiesīgās personas paraksts>][[2]](#footnote-2) |

Identifikācijas Nr. GND 2018/7

5.pielikums

**APAKŠUZŅĒMĒJIEM NODODAMO BŪVNIECĪBAS DARBU SARAKSTS**

|  |  |  |
| --- | --- | --- |
| ***Apakšuzņēmēja nosaukums, reģistrācijas numurs, adrese un kontaktpersona*** | **Nododamo darbu apjoms (% no Būvniecības kopējās cenas bez PVN)** | **Īss apakšuzņēmēja veicamo būvniecības darbu apraksts** |
| <…> | <…> | <…> |
| <…> | <…> | <…> |
| <…> | <…> | <…> |

Identifikācijas Nr. GND 2018/7

6.pielikums

Personas, uz kuras iespējām pretendents balstās, un apakšuzņēmēja, kura veicamo darbu vērtība ir vismaz 20 procenti no iepirkuma līguma summas,

apliecinājuma veidne

<Pasūtītāja nosaukums>

<reģistrācijas numurs>

<adrese>

PERSONAS, UZ KURAS IESPĒJĀM PRETENDENTS BALSTĀS, LAI APLIECINĀTU PRETENDENTA ATBILSTĪBU PRETENDENTA KVALIFIKĀCIJAS PRASĪBĀM, UN APAKŠUZŅĒMĒJA, KURA VEICAMO DARBU VĒRTĪBA IR VISMAZ 20 PROCENTI NO KOPĒJĀS IEPIRKUMA LĪGUMA SUMMAS

APLIECINĀJUMS

Iepirkuma „<Iepirkuma nosaukums>” (id.Nr.<iepirkuma identifikācijas numurs>) ietvaros

Ar šo <Personas, uz kuras iespējām pretendents balstās,/Apakšuzņēmēja nosaukums vai vārds un uzvārds (ja Persona, uz kuras iespējām pretendents balstās, ir fiziska persona), reģistrācijas numurs vai personas kods (ja Persona, uz kuras iespējām pretendents balstās, ir fiziska persona) un adrese>:

1. apliecina, ka ir informēts par to, ka <Pretendenta nosaukums, reģistrācijas numurs un adrese> (turpmāk – Pretendents) iesniegs piedāvājumu <Pasūtītāja nosaukums, reģistrācijas numurs un adrese> (turpmāk – Pasūtītājs) organizētā iepirkumā „<Iepirkuma nosaukums>” (id.Nr.<iepirkuma identifikācijas numurs>) ietvaros;
2. gadījumā, ja ar Pretendentu tiks noslēgts iepirkuma līgums, apņemas:

[veikt šādus būvdarbus:

<īss būvniecības darbu apraksts atbilstoši Apakšuzņēmējiem nododamo būvniecības darbu sarakstā norādītajam> un]

[nodot Pretendentam šādus resursus:

<īss Pretendentam nododamo resursu (piemēram, finanšu resursu, speciālistu un/vai tehniskā aprīkojuma) apraksts>].

|  |
| --- |
| <Paraksttiesīgās personas amata nosaukums, vārds un uzvārds> |
| **<Paraksttiesīgās personas paraksts>** |

Identifikācijas Nr. GND 2018/7

7.pielikums

**Tehniskā un finanšu piedāvājuma sagatavošanas vadlīnijas**

**Lai detalizēti varētu izvērtēt tehnisko un finanšu piedāvājumu, Pretendentam tajā jāiekļauj visa informācija, kas noteikta šajās vadlīnijās:**

* **Līguma izpildes organizatoriskā struktūra,** norādot līguma īstenošanā iesaistītās puses, kā arī tehniskā personāla skaitu un to pienākumus.
* **Darbu veikšanai izmantojamie mehānismi un iekārtas.** Mehānismu un iekārtu saraksts jānoformē tabulas veidā, norādot, vai attiecīgais aprīkojums ir Pretendenta vai tā apakšuzņēmēja īpašums, vai tiek īrēts, izgatavošanas gadu, ražotāju un galvenos tehniskos parametrus.
* **Būvdarbu garantijas apraksts.**
1. Pretendentam jānorāda vai tā uzņēmuma statuss atbilst maza vai vidēja uzņēmuma – MVU – statusam. Minēto informāciju norāda, jo saskaņā ar izmaiņām paziņojumu par rezultātiem veidlapās Publisko iepirkumu vadības sistēmā, pasūtītājam paziņojumā par rezultātiem ir jānorāda informācija par to, vai iepirkumā piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-1)
2. Jāizpilda, ja: 1.speciālists nav pretendenta, personālsabiedrības biedra (ja pretendents ir personālsabiedrība), personu apvienības dalībnieka (ja pretendents ir personu apvienība) vai apakšuzņēmēja darbinieks vai apakšuzņēmējs vai 2. Speciālists papildus iepriekšējā punktā norādītajām personām ir nodarbināts arī pie cita darba devēja uz darba līguma pamata. [↑](#footnote-ref-2)